armvectores/hy_wikipedia_2023 huggingface dataset:
Թայնի Թեմպա

Պատրիկ Չուկվումեկա Օկոգվու (անգլ.՝ Patrick Chukwuemeka Okogwu, նոյեմբերի 7, 1988(1988-11-07), Plumstead, Գրինվիչ, Մեծ Լոնդոն, Անգլիա, Միացյալ Թագավորություն), ավելի հայտնի է Թայնի Թեմպա (անգլ.՝ Tinie Tempah) բեմական անվամբ, բրիտանացի ռեփեր, երգերի հեղինակ և երաժշտական պրոդյուսեր։


== Կարիերա ==
Երաժշտական կարիերան սկսել է 2005 թվականին՝ թողարկելով «Chapter 1 Verse 1-22» միքսթեյպը։ 2007 թվականին հիմնադրել է իր Disturbing London Records ձայնագրման լեյբլը, իսկ 2009 թվականին ստորագրել է պայմանագիր Parlophone ձայնագրման լեյբլի հետ և դարձել դրա անդամ։ 2010 թվականի հոկտեմբերին թողարկել է իր առաջին՝ «Disc-Overy» անվանումը կրող ստուդիական ալբոմը, որը գլխավորել է Բրիտանիայի ալբոմների հիթ շքերթը։ Այդ ալբոմի երգացանկում ընդգրկված «Pass Out» և «Written in the Stars» երգերը գլխավորել են բրիտանական սինգլների հիթ շքերթը։
2012 թվականի «GQ» ամսագիրը Թեմպային անվանել է ամենաոճային տղամարդ։ 2013 թվականի նոյեմբերին վաճառքի է դուրս եկել նրա երկրորդ ալբոմը՝ «Demonstration»-ը։ Թեմպան իր մասնակցությունն է ունեցել այնպիսի հիթային երգերում, որոնցից են` «Earthquake» (Labrinth), «R.I.P.» (Ռիտա Օրա), «Tsunami (Jump)» (DVBBS և Borgeous), «Crazy Stupid Love» (Շերիլ Քոուլ), «Turn the Music Louder (Rumble)» (KDA) և այլն։


== Սկավառակագրություն ==


=== Ստուդիական ալբոմներ ===
«Disc-Overy» (2010)
«Demonstration» (2013)
«Youth» (2017)


== Ծանոթագրություններ ==


== Արտաքին հղումներ ==
Պաշտոնական կայք
Բենզիդին

Բենզիդին (4,4' – դիամինոդիֆենիլ), 
  
    
      
        
          C
          
            12
          
        
        
          H
          
            12
          
        
        
          N
          
            2
          
        
      
    
    {\displaystyle C_{12}H_{12}N_{2}}
  արոմատիկ դիամին, անգույն կամ դեղնավուն փայլուն բյուրեղներ, հալման ջերմաստիճանը՝ 128°С, եռմանը՝ 400°С։

Վատ է լուծվում ջրում, սպիրտում և եթերում, լավ՝ թթուների նոսր լուծույթներում՝ առաջացնելով աղեր։ Ցուցաբերում է արոմատիկ առաջնային ամինների հատկություններ։ Ստանում են հիդրազոբենզոլի վրա ուժեղ անօրգանական թթուներ ազդելով։ Այս եղանակով բենզիդին առաջին անգամ ստացել է Ն․ Ն․ Զինինը (1845)։ Օգտագործվում է ազոներկանյութեր ստանալու և վերլուծական քիմիայում՝ տարբեր կատիոններ և անիոններ որակապես ու քանակապես որոշելու համար։


== Տես նաև ==
Դիազոտացում
Հիդրազոմիացություններ
Տիխովո (գմինա)

Տիխովո  (լեհ.՝ Tychowo), գյուղական գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 350,69 կմ² տարածք։ Բնակչությունը հասնում է 7052 մարդու (2013 թվականի տվյալներով) ։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Դադիվան

Դադիվան, լեռ Արցախում, Սևանա լճի հարավարևելյան կողմում, Մռավի լեռնաշղթայում, Դադիվանքի մոտ։


== Ծանոթագրություններ ==
Մ.թ.ա. 334


== Դեպքեր ==


== Ծնունդներ ==


== Մահեր ==
Զամարայկա (Օրդայի վտակ)

Անվան այլ կիրառումների համար տե՛ս՝ Զամարայկա (այլ կիրառումներ)Զամարայկա, գետ Ռուսաստանում, հոսում է Նովոսիբիրսկի երկրամասում, Ալթայի հանրապետություն։ Գետի ակունքը գտնվում է 27 կմ Օրդա գետի ձախ ափից։ Գետի երկարությունը 12 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010200512115200004190
Հիդրոլոգիական ուսումնասիրության կոդը՝ 115200419
Ավազանի կոդը՝ 13.01.02.005
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 2։


== Ծանոթագրություններ ==
Ուիլյամ Դևիս

Ուիլյամ Մորիս Դեիվիս (անգլ.՝ William Morris Davis, փետրվարի 12, 1850(1850-02-12)[…], Ֆիլադելֆիա, Փենսիլվանիա, ԱՄՆ - փետրվարի 5, 1934(1934-02-05)[…], Փասադենա, Լոս Անջելես շրջան, Կալիֆոռնիա, ԱՄՆ), ամերիկացի երկրաբան և աշխարհագրագետ։
Ավարտել է Հարվարդի համալսարանը (1870)։ Ամերիկյան աշխարհագրագետների ասոցիացիայի հիմնադիրն է (1904) և Ամերիկյան երկրաբանական ընկերության նախագահը (1911)։ Հետազոտել է ԱՄՆ-ի, Հարավային Ամերիկայի, Արևմտյան Եվրոպայի տարբեր շրջանների երկրաբանական կառուցվածքը և գեոմորֆոլոգիան։ 1890-ական թվականներից մշակել է աշխարհագրական ցիկլերի մասին ուսմունքը։ Դևիվիսը ստեղծել է գեոմորֆոլոգների դպրոց, զբաղվել ֆիզիկական աշխարևագրության դասավանդման հարցերով։


== Ծանոթագրություններ ==
Ուտար-Ելգա

Ուտար-Ելգա (ռուս.՝ Утар-Елга, բաշկիրերեն՝ Утарйылға), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարակումներ

Կարակումներ (թուրքմ.՝ Garagum), ավազային անապատ Կենտրոնական Ասիայի հարավում։ Զբաղեցնում են Թուրքմենական տարածքի հիմնական մասը։ Գտնվում են Սարիղամիշի իջվածքի, Ամուդարյայի հովտի, Կարաբիլ և Բադխիզ բարձունքների, Կոպետդաղի մերձլեռնային հարթավայրի ու Արևմտյան Ուզբոյի հնահունի միջև։ Տարածությունը մոտ 350 000 կմ² է։ Բաղկացած են Անդրունգուզյան, Կենտրոնական և Հարավ-Արևելյան կարակումներից։ Բլրաշատ, խիստ կտրտված թեք հարթավայր է՝ կազմված ավազային նստվածքներից։ Բնորոշ են թաքիրներն ու շոռերը։ Տարածքի 5%-ը զբաղեցնում են բարխանները, մեծ մասը՝ բջջաթմբային կիսաբուսածածկ ավազուտները։ Կլիման խիստ ցամաքային է։ Հունվարի միջին ջերմաստիճանը -5° -3 °C է, հուլիսինը՝ 28°-34 °C, տարեկան տեղումները՝ 60—150 մմ։ Կարակումների հյուսիսարևելյան սահմանով է հոսում Ամուդարյան։ Թեջենն ու Մուրղաբը կորչում են ավազուտներում։ Կարակումները հարուստ են գրունտային ջրերով։ Տարածված են մոխրահողերը, իջվածքներում՝ աղուտներն ու թաքիրները։ Տարածքը գարնանը ծածկվում է էֆեմերային բուսականությամբ։ Կենդանիներից կան ջեյրան, գայլ, շատ են կրծողները, թռչուններն ու սողունները։ Կարակումները օգտագործվում են որպես արոտավայր։ Կարակումները հարուստ են նավթով, ծծմբով, գազով։ Կան անասնապահական տնտեսություններ, ջրհորներ, կառուցվել են ջրանցքներ (Կարակումի ջրանցք), գազամուղներ (Միջին Ասիա-Կենտրոն)։ Անտառապատվում են ավազուտները։ Այստեղ է աշխարհում հնագույն՝ Թուրքմենականի ԳԱ Ռեպետեկի գիտահետազոտական ավազային կայանը։


== Ծանոթագրություններ ==
Նոբուհիրո Կավասատո

Նոբուհիրո Կավասատո (ճապ.՝ 川里信弘, 20-րդ դար, Օկուտամա), ճապոնացի աստղագետ, աստերոիդների հայտնաբերող։ Աշխատում է Տոկիո պրեֆեկտուրայի Օկուտամա քաղաքում։ 1989-ից 2010 թվականի հունվարը հայտնաբերել է 105 աստերոիդ, որոնցից 18-ը հայտնաբերել է Սյուձի Հայակավայի հետ համատեղ։
Նրա պատվին է անվանվել (4910) Կավասատո աստերոիդը։


== Ծանոթագրություններ ==


== Արտաքին հղումներ ==
(5253) Ֆրեդքլիֆորդ

(5253) Ֆրեդքլիֆորդ (անգլ.՝ Fredclifford), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1985 թվականի դեկտեմբերի 15-ին Ստեֆեն Սինգեր-Բրյուստերի կողմից Պալոմարում։
Միջին հեռավորությունը Արեգակից կազմում է 1,973669 ա. մ., առավելագույնը մոտենում է 1,5298 ա. մ. հեռավորության վրա և հեռանում 2,4176 ա. մ.։ Արեգակի շուրջ մեկ ամբողջական պտույտ է կատարում 1012,77 երկրային օրվա ընթացքում, իր ուղեծրով շարժվելով միջինում 0,355462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5253) Ֆրեդքլիֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսլամբախտի

Իսլամբախտի (ռուս.՝ Исламбахты, բաշկիրերեն՝ Исламбаҡты), գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 466 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9327) Դյուրբեկ

(9327) Դյուրբեկ (անգլ.՝ Duerbeck), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,871003 ա. մ., առավելագույնը մոտենում է 2,4332 ա. մ. հեռավորության վրա և հեռանում 3,3088 ա. մ.։ Արեգակի շուրջ մեկ ամբողջական պտույտ է կատարում 1776,84 երկրային օրվա ընթացքում, իր ուղեծրով շարժվելով միջինում 0,202607 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9327) Դյուրբեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քաջիկ Մնացականյան

Քաջիկ Նիկոլայի Մնացականյան (դեկտեմբերի 19, 1939(1939-12-19), Տաթև, Գորիսի շրջան, Հայկական ԽՍՀ, ԽՍՀՄ - մայիսի 15, 2004(2004-05-15), Երևան, Հայաստան), ՀՀ և ԼՂՀ ռազմական գործիչ, գնդապետ։ 


= Կենսագրություն =
Քաջիկ Նիկոլայի Մնացականյանը ծնվել է 1939 թ. դեկտեմբերի 19-ին Գորիսի շրջանի Տաթև գյուղում։ Հայրը՝ տաթևցի Նիկոլը, զոհվել է Հայրենական մեծ պատերազմում։ 
Քաջիկ Մնացականյանն ավարտել է գյուղի միջնակարգ դպրոցը, որից հետո Քաջարանում աշխատել է որպես բանվոր։ 1958 թ. զորակոչվել է Խորհրդային բանակ, ընդունվել Ռիլսկի ռազմաավիացիոն տեխնիկական ուսումնարանը և այն ավարտել 1961 թ.-ին։ Նույն թվականին գործուղվել է Հայաստան և աշխատանքի անցել Զվարթնոց օդանավակայանում՝ որպես հատուկ սարքավորումների ավիացիոն-տեխնիկ։ Ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը (1963-1968) թթ., ապա Լենինգրադի ավիացիոն ակադեմիան (1978-1979) թթ.։ Աշխատել է Զվարթնոց օդանավակայանի կուսկոմիտեի ազատված քարտուղար, հրամանատարի քաղգծով տեղակալ։ Մեծ է նրա դերը Հայաստանի տեղական օդանավակայանների (Գորիս, Կապան, Բերդ, Սիսիան) կառուցման գործում։ 
1982 թ.-ին նշանակվեց Զվարթնոց ավիամիավորման հրամանատարի առաջին տեղակալ և օդանավակայանի տնօրեն։ 1990 թվականին նշանակվել է Էրեբունի ավիաձեռնարկության գլխավոր տնօրեն և հսկայական աշխատանք կատարել Արցախի հետ օդային կապը պահպանելու գործում։ Այդ մասին «Դժոխք և Դրախտ» գրքում գրել է նաև Զորի Բալայանը։ 
1994-ից ակտիվ մասնակցություն է ունեցել հայկական բանակի կայացման գործում՝ սկզբում որպես ռազմավիատեխնիկական բազայի հրամանատար, իսկ 1996 թ-ից՝ Հայաստանի պաշտպանության նախարարության ավիացիայի վարչության պետ՝ օդուժի հրամանատար, որտեղ էլ աշխատել է մինչև իր կյանքի վերջը՝ Մայիսի 15, 2004 թ.։


= Գրականություն =
Ս.Մ.Պողոսյան «Տաթևի Համառոտ Պատմություն», երևան 2007
Շլիշկովցի

Շլիշկովցի (ուկրաիներեն՝ Шлишківці), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1975 թվականին։
2001 թվականի տվյալներով Շլիշկովցի գյուղում բնակվում էր 333 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 138,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յարսկոյ Վտորոյ

Յարսկոյ Վտորոյ (ռուս.՝ Ярской Второй), խուտոր Ռուսաստանի Վոլգոգրադի մարզի Կումիլժենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիաս

Ալիաս բառը (լատիներեն՝ alias, թարգ.՝ այլ կերպ) ածականաբար կիրառվող դերբայ է, որը նշանակում է այլ կերպ անվանված, այսինքն՝ կեղծանվան հոմանիշը։
Ալիասն օգտագործվում է որպես անուն, մատնանշելով հորինված ինքնություն՝ հատկապես համացանցում իրական ինքնությունը թաքցնելու նպատակով։
Էդմոն Քիրազ

Էդմոն Լևոնի Քիրազ (Քիրազյան, ֆր.՝ Edmond Kiraz, օգոստոսի 25, 1923(1923-08-25)[…], Կահիրե, Եգիպտոս - օգոստոսի 11, 2020(2020-08-11), Փարիզի 6-րդ շրջան, Փարիզ), ֆրանսահայ ծաղրանկարիչ։


== Կենսագրություն ==
Ծնվել է 1923 թվականին Թուրքիայից Եգիպտոս հասած Լևոն Քիրազի և Էլիզ Սեթյանի ընտանիքում, ովքեր ունեցել են 4 երեխա՝ 3 աղջիկ և մեկ տղա։ Էդմոնը և քույրը՝ Անահիտը, երկվորյակներ են։ Հայրը Էդմոնին անվանակոչել է ի պատիվ ֆրանսիացի պոետ և դրամատուրգ Էդմոն Ռոստանի։
Քիրազը սովորել է Կահիրեի Նուբարյան ազգային վարժարանում, այնուհետև՝ ֆրանսիական քոլեջում։ Նվագել է շեփոր։ 10 տարեկանում նկարել է իր առաջին կտավը՝ 17-րդ դարի կրոնական թեմաներով նկարի կրկնօրինակում, որը նվիրել են Բաղդադի հայկական եկեղեցուն։ Քիրազի առաջին քաղաքական ծաղրանկարը տպագրվել է «Image», «Parade», «La Réforme d’Alexandrie» և «Al Moussavar» ամսագրերում «Քիրազ» ստորագրությամբ, երբ նա 17 տարեկան էր։
1946 թվականին Կահիրեից տեղափոխվել է Փարիզ։ Սովորել է Փարիզի ’Académie de la Grande Chaumière-ում։ 1950-1951 թվականներին աշխատել է «La Bataille» թերթերում, 1951-1952 թվականներին՝ «le Rouge et le Noir», 1952-1954 թվականներին՝ «Samedi Soir», 1955-1959 թվականներին՝ «Ici Paris», որտեղ ստեղծել է «Carnets de Belles» շարքը։ Հետպատերազմյա շրջանում ընկերացել է երիտասարդ ծաղրանկարիչների՝ Պոյնեի, Էֆելի, Բելուսի, Ֆեզանի, Բոսկի, Շավալի, Ալդեբերի, Դուբուայի հետ։
1959 թվականին Մարսել Դասոն, ով արդեն նկատել էր Քիրազի տաղանդը, խնդրում է նրան ստեղծելու «Les Parisiennes» («Փարիզուհիներ») շարքն իր նորաստեղծ «Jours de France» թերթի համար։ Այստեղից էլ սկսվում է Քիրազի հայտնի «Փարիզուհիներ» շարքը՝ երիտասարդ, թեթև, սլացիկ, էլեգանտ, երկար ոտքերով, սփրթնած դեմքերով, խելացի փարիզուհիները։ 1970 թվականից Հյու Հեֆների խնդրանքով «Փարիզուհիները» տպագրվեցին «Փլեյբոյ» ամսագրում։
Քիրազն ալբոմներ սկսեց հրատարակել 1950-ական թվականներին։ Գրել է «Ինքնակենսագրություն և հիշողություններ» գիրքը։ Քիրազի «Փարիզուհիներ» շարքի կտավները ցուցադրվել են Ֆրանսիայի և արտերկրի տարբեր պատկերասրահներում։ 25 աշխատանք գտնվում է Փարիզի «Կառնավալե» թանգարանում։


== Ծաղրանկարների հավաքածու ==
Lissi, Diogène, 1954
Carnet de belles, Pulcinella, 1959
Les Parisiennes (Parisian Women), Denoël, 1963
Les Parisiennes au volant, Denoël, 1966
La Parfaite Secrétaire, Denoël, 1967
Parlez-moi de moi : les Parisiennes, Denoël, 1973
Sonate à quatre mains, Filipacchi-Denoël, 1978
Les Femmes de Kiraz, Plon, 1985
Les Parisiennes se marient, Assouline, 1994
Je les aime comme ça (I Like Them That Way), Denoël, 2000
Jamais le premier soir( Never the First Night), Denoël, 2001
Kiraz dans Playboy (Kiraz in Playboy), Denoël, 2002
Elles et moi (The Girls and I), Denoël, 2003
Mini drames, Denoël, 2005


== Պարգևներ ==
«Պատվո լեգիոն շքանշան»
Փարիզի պատվավոր քաղաքացի


== Ծանոթագրություններ ==


== Արտաքին հղումներ ==
Պաշտոնական կայքը
էդմոն Քիրազ, Ծագումով հայերը
Կարապենի

Կարապենի ՝ դա մահոգոնիա, Meliaceae, ընտանիքի ծաղկուն բույսերի ցեղատեսակ է։
Սրանք 30 մետր բարձրությամբ ծառեր են, տարածված արևադարձային Հարավային Ամերիկայում, Կենտրոնական Ամերիկայում, և Աֆրիկայում։
Կարապենին անգլերենում ունի երկու ընթանրացված անվանումներ՝ andiroba և crabwood, համապատասխանաբար։


== Բազմազանությունը և տարածվածությունը ==
Այս ցեղի տեսակները ցանկում դեռ քննարկման փուլում են։ Ընդհանրապես ճանաչված տեսակներ են՝

Առաջարկվող այլ տեսակներ.


== Բնափայտը ==
Կարապենու փայտից պատրաստում են կահույք, տախտակներ և կայմեր։
Կարապենի procera D.C և Կարապենի Trichila Procera շատ հայտնի են իրենց գեղեցկության շնորհիվ։
Արևելյան Հնդկաստանի Moluccensis Lamk. (Xylocarpus obovatum Juss) կարապենու կեղևը շատ դառն է։


== Կարապին ==
Կարապին կամ Touloucounine (Eugène Caventou) ՝ դա շատ կայուն բյուրեղացվածության չենթարկվող ռեզինոիդային էլեմենտ է, որը ստացվում է Ֆրանսիական Գվիանայի կարապենուց։ Կարապինը չի լուծվում ջրում, բևեկնախեժում (սկիպիդար), լուծվում է ալկոհոլում և քլորոֆորում, չեզոք է գունավոր ռեակտիվների նկատմամբ։


== Օգտագործումը ==
Այդ ծառի փայտանյութը շատ կարևոր է, իսկ ձեթը ստացվում է սերմերից։ Andiroba անունը ծագում է Նեենգատու նհանդի (Nheengatu nhandi rob) լեզվից , որը նշանակում է «դառը յուղ»։
Carapa guianensis- ից ստացվում է neem oil-ին նմանվող յուղ։
Neem ձեթը ստացվում է Նիմ կամ Նիիմ կամ էլ Ազադիրախթա հնդկական ծառատեսակից (լատ.՝ Azadirachta indica): 
Ձեթը, որը պարունակվում է կարապենու միջուկում՝ բաց դեղնավուն է և չափազանց դառն է։ 
25 °C-ից ցածր ջերմաստիճանում այն պնդանում է, նմանվելով վացելինի կամ նավթային ժելեի։ 
Յուղը պարունակում է օլեին, պալմիթին և գլիցերին։
Կարապենու յուղը Ամազոնիայում ամենատարածված վաճառվող բժշկական յուղերից մեկն է։
Այն նաև օգտագործվում է մոծակների դեմ.պատրաստելով / ձևավորելով գնդիկներ, որոնք այրում են կամ պարզապես խառնելով աննատտոի հետ (Bixa orellana), ստանում են մածուկանման զանգված, որը և քսում են մաշկին։
Աննատտո – դա նարնջագույն-կարմիր համեմունք է և սննդի ներկանյութ, որը ստանում են Ախիոտե ծառից (Bixa orellana):
Կարապենու յուղը ստանում են բաց շագանակագույն սերմերից, որոնք հավաքվում են լողափերից կամ գետերից, որտեղ նրանք լողում են ծառից վայր ընկնելուց հետո։


== Ծանոթագրություններ ==
(2717) Տելերվո

(2717) Տելերվո (անգլ.՝ Tellervo), աստերոիդ աստերոիդների հիմնական գոտում։ Հայտնաբերվել է 1940 թվականի նոյեմբերի 29-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,214841 ա. մ., առավելագույնը մոտենում է 1,7338 ա. մ. հեռավորության վրա և հեռանում 2,6959 ա. մ.։ Արեգակի շուրջ մեկ ամբողջական պտույտ է կատարում 1203,96 երկրային օրվա ընթացքում, իր ուղեծրով շարժվելով միջինում 0,299013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2717) Տելերվո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեմոշուր-Կույուկ

Չեմոշուր-Կույուկ (ռուս.՝ Чемошур-Куюк, ուդմ.՝ Чем-Куюк), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Աղաջանով

Պավել Աղաջանով (Աղաջանյան), արցախցի զինվորական գործիչ, գեներալ-լեյտենանտ, ԽՍՀՄ և Ռուսաստանի ԳԱ թղթակից-անդամ, տեխնիկական գիտությունների դոկտոր,պրոֆեսոր, ԽՍՀՄ Լենինյան և պետական մրցանակների դափներկիր։


== Կենսագրություն ==
Շուշեցի Պավել Արտեմի Աղաջանով ծնվել է 1923 թվականի մայիսի 21-ին։ Գերազանցությամբ ավարտել է միջնակարգ դպրոցը Բաքվում, ընդունվել է Սանկտ-Պետերբուրգի ռազմա-օդային ինժեներական ակադեմիան, որը նույնպես գերազանց ավարտել է 1944 թվականին և ուղարկվել ռազմաճակատ` 4-րդ օդային բանակը։ 26 տարեկանում նա դարձել է տեխնիկական գիտությունների թեկնածու։ 1971 թվականին եղել է ՄՖԻ բարձր համակարգերի ամբիոնի վարիչ։ 1960-1991թթ. աշխատել է որպես ՄԱԻ թռչող ապարատների ռադիոկառավարման ամբիոնի պրոֆեսոր։


== Գիտական գործունեություն ==
Պավել Աղաջանովն իր գիտական գործունեությունն սկսվել է դետեկտորային ու պարզունակ ռադիոընդունիչներից։ Դրանք նա սկսել է հավաքել դեռևս դեռևս դպրոցական տարիներին` օգտվելով սխեմաներից։ Այնուհետև նա առաջարկել է ռադիոլոկացիոն համակարգերի ճշգրտության բարձրացման մեթոդներ, որոնք արժանացել են հեղինակային վկայագրի և լայն կիրառում գտել տեխնիկայի մեջ։ Այդ նյութը դարձել է Պ.Աղաջանովի թեկնածուական ատենախոսության թեման, որը բարձր է գնահատվել աշխարհահռչակ գիտնականներ, ակադեմիկոսներ Վ.Տրպեզնիկովի և Յու.Կոբզարևի կողմից։
Հայրենական մեծ պատերազմից հետո Պավել Աղաջանովը դարձել է ԽՍՀՄ Հրետանային գիտությունների ակադեմիայի գիտա-հետազոտական ինստիտուտի գիտաշխատող։ Նա մեծ ավանդ ունի Յարի հրթիռակայանում և Բայկանուրի տիեզերակայանում չափիչ-միջոցների, այնուհետև` տիեզերական կառավարման-չափիչ համալիրի ստեղծման գործում։ Հրթիռաշինության և տիեզերագիտության համար այդ կարևոր աշխատանքով զբաղվում էր հրետանիային գիտությունների ակադեմիայի գիտահետազոտական ինստիտուտը, որն էլ ձեռնամուխ եղավ կառավարման-չափիչ համալիրի ստեղծման գիտահետազոտական թեմայի կենսագործմանը։
Այլ հիմնահարցերի հետ մեկտեղ, Պավել Աղաջանովի բաժինը մշակել է տիեզերակայանում, միջմայրցամաքային բալիստիկ Ս.Կորոլյովի Ռ-7 հրթիռի ակտիվ հատվածի ուղու ներքո մի քանի տեղերում տեղակայելու համար նախատեսված ռադիոտեխնիկական չափիչ համալիրի նախագիծը։

ՎԵՐԱՀՂՈՒՄ Պավել Աղաջանյան


== Ծանոթագրություններ ==
Անձավասար

Անձավասար, լեռնագագաթ Հայաստանի Վայոց ձորի մարզում, Վայքի լեռներում, Արտավան գյուղից 6 կմ հարավ-արևելք։ Բարձրություն 2739  մ։


== Ծանոթագրություններ ==
Samsung Galaxy S5

Samsung Galaxy S5 (SM-G900F, SM-G900H), սմարթֆոն հինգերորդ սերնդի Galaxy S, թողարկել է Սամսունգ ընկերությունը 2014 թվականի փետրվարի 25-ին Բարսելոնա քաղաքում Mobile World Congress (MWC) ցուցահանդեսում։ Վաճառքի է հանվել 125 երկրներում
, 2014 թվականի ապրիլի 11։
Իր նախորդից Samsung Galaxy S4 այս մոդելը տարբերվում է թիկունքի վահանակի նոր դիզայնով, ավելի մեծ էկրանով, և նոր առանձնահատկություններով, 16 մեգապիքսելանոց հիմնական տեսախցիկով, մատնահետքերի սկաներով, ինչպես նաև նոր ծրագրային ապահովմամբ։ Մոդելը նաև ստացել է խոնավապաշտպանության և ջրադիմացկության սերտիֆիկատ։


== Արտաքին դիզայնը ==
Մոդելի դիզայնը նման է իր նախորդի դիզայնին, որոշ փոփոխություններով։ Galaxy S5 հասանելի է չորս տարբեր (սև, սպիտակ, ոսկե և կապույտ) գույներով։ Էկրանի անկյունագիծը 5, 1 դյույմ է, չափերն են 142 × 72․5 մմ, հաստությունը 8․2 մմ։


== Տեխնիկական տվյալները ==


=== Սարքավորման դրույթը ===
Սմարթֆոնը ունի չորս միջուկանի Qualcomm Snapdragon 801 պրոցեսոր, 2․5 ԳՀց հաճախությամբ։ Adreno 330 գրաֆիկական արագացուցիչով, UltraHD 4K աջակցությամբ։ Օպերատիվ հիշողությունը կազմում է 2 ԳԲ (32-բիթանոց երկալիքային 933 ՄՀց LPDDR3 (14.9 ԳԲ/վ)։ Ապարատը ունի 16 ԳԲ մշտական ներքին հիշողություն (հասանելի է մոտավորապես 7․5 ԳԲ), ինչպես նաև կա microSD-քարտի դաշտ (մինչև 128 ԳԲ)։ Կա Wi-Fi 802.11 a/b/g/n/ac, NFC, Bluetooth 4.0, USB 3.0, կապի հնարավորություն, նաև սմարթֆոնը հնարավոր է օգտագործել, որպես հեռակառավարման վահանակ։ Մարտկոցը-2800 միլիամպեր ժամում։
Ճիշտ այնպես ինչպես և նախորդ մոդելներում Samsung Galaxy S III և S4 օգտագործվում է էկրան Super AMOLED HD տեխնոլոգիայով։ Հեռախոսի էկրանը հնարավորություն ունի ցուցադրել պիքսելների խտությունը 432 ppi (պիքսել դյույմում)։
Պաշտպանիչ ապակի-Gorilla Glass 3։
Հիմնական տեսախցիկը 16 մեգապիքսելանոց է, 4К վիդիո ձայնագրության հնարավորությամբ (30ն/վ) և 2․1 մեգապիքսելանոց (1920х1080 լայն անկյուն ունեցող տեսապակիով)։


== Ծրագրային ապահովում ==
Samsung Galaxy S5 օպերացիոն համակարգը Android 4.4.2 «KitKat» տարբերակն է, Samsung TouchWiz ինտերֆեյսով։ Հայտնի է, որ Galaxy S5 ստացել Android նոր թարմացում, մինչև Android 6.0.1 Marshmallow տարբերակը։


== Ծանոթագրություններ ==


== Արտաքին հղումներ ==
Samsung UNPACKED 2014 Episode 1 — Презентация Galaxy S5 (անգլ.)
Полный обзор Samsung GALAXY S5։ новый флагман Android (рус.) hi-tech.mail.ru (13 марта 2014)
Սեն Լեժե սյուր Վուզանս

Սեն Լեժե սյուր Վուզանս (ֆր.՝ Saint-Léger-sur-Vouzance), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03239։


== Բնակչություն ==
Համայնքի բնակչությունը 2008 թվականին կազմում էր 290 մարդ։


== Տնտեսություն ==
2007 թվականի տվյալներով 181 աշխատունակ տարիքի մարդկանցից (15-64 տարեկան) 139-ը տնտեսապես ակտիվ էին, 42-ը անգործունակ (ակտիվության ցուցանիշը 76,8 %, 1999 թվականին եղել է՝ 64,4 %)։ 139 աշխատունակ բնակիչներից 130-ը աշխատում էին (75 տղամարդ և 55 կին), անաշխատանք էին 9-ը (4 տղամարդ և 5 կին)։ 42 անգործունակ մարդկանցից 11-ը աշակերտներ կամ ուսանողներ են, 14-ը թոշակառու, 17-ը անաշխատունակ էին այլ պատճառներով։


== Տեսարժան վայրեր ==
Եկեղեցի՝ XIX դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Լեժե սյուր Վուզանս» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-21 
«Սեն Լեժե սյուր Վուզանս» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Յասնոգորսկ (քաղաքատիպ ավան, Օլովյանինսկի շրջան)

Յասնոգորսկ (ռուս.՝ Ясногорск), քաղաքատիպ ավան Ռուսաստանի Անդրբայկալյան երկրամասի Օլովյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8827 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճանճիկ (լեռ)

Ճանճիկ, լեռ Հայաստանի Արագածոտնի և Կոտայքի մարզերի սահմանագլխին, Ծաղկունյաց լեռների միջնամասում, Լուսագյուղից 3 կմ հյուսիս-արևելք։ Բարձրությունը՝ 2793 մ։


== Ծանոթագրություններ ==
Գյոգթափա (լեռ, Մռավի լեռնաշղթա)

Անվան այլ կիրառումների համար տե՛ս՝ Գյոգթափա (այլ կիրառումներ)Գյոգթափա, լեռ Մռավի լեռնաշղթայում։


== Ծանոթագրություններ ==
Մագնետրոն

Մագնետրոն (հուն. μαγνή (τις), մագնիս և Էլեկ (տրոն)), բառի սկզբնական և լայն իմաստով՝ կոաքսիալ գլանային դիող, որը տեղադրված է իր առանցքով ուղղված մագնիսական դաշտում։ Էլեկտրոնային տեխնիկայում՝ գերբարձր հաճախականության իմպուլսային և անընդհատ տատանումների գեներացման սարք, որում էլեկտրոնների փոխազդեցությունը գերբարձր հաճախականության դաշտի էլեկտրական բաղադրիչի հետ տեղի է ունենում այնպիսի տարածության մեջ, որտեղ հաստատուն մագնիսական դաշտն ուղղահայաց է հաստատուն էլեկտրական դաշտին։ «Մագնետրոն» տերմինն առաջարկել է ամերիկացի ֆիզիկոս Ա. Տալը (A. Tull)։ Կառուցվածքային առանձնահատկությունների և բարձր օ. գ. գ-ի (մինչև 80%) շնորհիվ լայն տարածում են գտել բագմառեզոնատորային մագնետրոնները (նկ.)։ Կիրառվում է հիմնականում ռադիոլոկացիոն սարքավորման մեջ։
Ալեքսեյ Շվեդ

Ալեքսեյ Վիկտորովիչ Շվեդ (ռուս.` Алексей Викторович Швед, դեկտեմբերի 16, 1988(1988-12-16), Բելգորոդ, ՌԽՖՍՀ, ԽՍՀՄ), ռուս պրոֆեսիոնալ բասկետբոլիստ, պաշտպան, օլիմպիական խաղերի բրոնզե մեդալակիր (2012)։ Ներկա պահին հանդես է գալիս ռուսական «ԲԿՄԱ Մոսկվա» ակումբում։ Ժամանակին ելույթներ է ունեցել Բասկետբոլի ազգային ասոցիացիայում (NBA)։


== Պրոֆեսիոնալ կարիերան ==
2005-2006 թթ. հանդես գալով «ԲԿՄԱ Մոսկվա» ակումբի երիտասարդական հավաքականում՝ Շվեդը որպես պրոֆեսիոնալ բասկետբոլիստ սկսում է հանդես գալ 2006 թվականից։
2007 թվականի հունվարի 17-ին Շվեդը կատարում է իր նորամուտը Բասկետբոլի Եվրալիգայում` ընդդեմ լիտվական «Ժալգիրիսի»։ Նույն թվականի փետրվարին Շվեդը վարձակալության հիմունքներով «ԲԿՄԱ»-ից տեղափոխվում է «Խիմկի»։ Մինչ 2007-08 մրցաշրջանի մեկնարկը Շվեդը վերադառնում է «ԲԿՄԱ»։ 2008 թվականի դեկտեմբերին, կրկին վարձակալությամբ, Շվեդը տեղափոխվում է Մոսկավայի «Դինամո» և վերադառնում «ԲԿՄԱ»` մինչև 2010-11 խաղաշրջանի մեկնարկը։
2012 թվականի հուլիսի 23-ին, «ԲԿՄԱ» ակումբի ղեկավարությունը պաշտոնապես հայտարարում է Շվեդի հեռանալու և Բասկետբոլի ազգային ասոցիացիային միանալու մասին։ 2 օր անց Շվեդը 3 տարվա 10 միլիոն ԱՄՆ դոլարի պայմանագիր է կնքում «Մինեսոտա Թիմբերվուլվզի» հետ։ «Թիմբերվուլվզին» է միանում նաև Շվեդի համերկրացի և «ԲԿՄԱ»-ի թիմակից Անդրեյ Կիրիլենկոն։


== Ազգային հավաքական ==
Շվեդը պատանի հասակում մի քանի անգամ հանդես է եկել Ռուսաստանի երիտասարդական հավաքականի կազմում. 2006 թվականին մասնակցել է ՖԻԲԱ-ի մինչև 18 տարեկանների և 2007 և 2008 թվականներին՝ մինչև 20 տարեկանների աշխարհի առաջնություններին։
Բացի այդ եղել է նաև ազգային հավաքականի անդամ, որի կազմում 2011 թվականին հաղթել է բրոնզե մեդալ ՖԻԲԱ-ի Եվրոպայի առաջնությունում, իսկ Լոնդոնի 2012 թվականի օլիմպիական խաղերում դարձել է բրոնզե մեդալակիր՝ Արգենտինայի դեմ խաղում իր հաշվին գրանցելով 25 միավոր և 81-77 հաշվով գրավելով երրորդ տեղը՝ զիջելով Միացյալ Նահանգներին և Իսպանիային։


== Մրցանակներ և նվաճումներ ==
II աստիճանի մեդալ «հայրենիքին կատարած ծառայությունների համար» (օգոստոսի 13, 2012 թ.)
ՌԴ սպորտի վաստակավոր վարպետ (օգոստոսի 20, 2012)
3 անգամ Ռուսաստանի չեմպիոն (2007-08, 2008-09, 2011-12)
Եվրալիգայի հաղթող (2007-08)
Եվրալիգայի երիտասարդական առաջնության հաղթող (2005-06)
ԴՅԲԼ-ի արծաթե մեդալակիր (2005-06)
«Զոլոտայա կորզինա» սպորտային մրցանակաբաշխության «Ռուսաստանի լավագույն երիտասարդ բասկետբոլիստ» անվանկարգի նոմինանտ (2008)
Ալեքսանդր Գամելսկու անվան MVP (2008-09)
Լոնդոն 2012-ի բրոնզե մեդալակիր


== NBA-ի վիճակագրություն ==


=== Կանոնավոր մրցաշրջան ===


== Ծանոթագրություններ ==


== Արտաքին հղումներ ==
NBA.com Էջը
Euroleague.net էջը
Ալեքսեյ Շվեդը Ռուսաստանի բասկետբոլի ֆեդերացիայի կայքում(չաշխատող հղում)
Ռագա (Բութան)

Ռագա (անգլ.՝ Raga), քաղաք Բութանի արևմուտքում՝ Պարո գավառում։


== Ծանոթագրություններ ==


== Արտաքին հղումներ ==
Satellite map at Maplandia.com
Հայ-գերմանական հարաբերություններ

Հայ-գերմանական հարաբերություններ, երկկողմ դիվանագիտական հարաբերություններ Հայաստանի և Գերմանիայի միջև։


== Պատմություն ==
Հայ-գերմանական հարաբերությունները մինչ օրս լայնորեն նկարագրվում են որպես պայմանականորեն կայուն և ամուր. երկու երկրները սկսել են համագործակցել 1918 թվականի Հայաստանի դեմոկրատական հանրապետության հռչակումից ի վեր, ինչպես նաև 1991 թվականին Հայաստանի անկախության հռչակումից հետո ընդլայնել են իրենց համագործակցությունը։ Երկու երկրների ղեկավարները քննարկել են իրենց երկկողմ հարաբերությունները և եկել այն եզրակացության, որ վերջին մի քանի տարիների ընթացքում հարաբերությունները զգալիորեն բարելավվել են։
2005 թվականին Գերմանիայի դաշնային կանցլեր Գերհարդ Շրյոդերը քայլեր ձեռնարկեց Հայոց ցեղասպանության ճանաչման ուղղությամբ։ Գերմանիան կոչ է արել Թուրքիային ընդունել իր «պատմական պատասխանատվությունը» կատարված իրադարձությունների համար, սակայն հրաժարվել է օգտագործել «ցեղասպանություն» եզրույթը։ Սառը պատերազմի ժամանակ Գերմանիայի Դաշնային Հանրապետությունն անտեսում էր Հայոց ցեղասպանության թեման ՆԱՏՕ-ի անդամ Թուրքիայի հետ համերաշխության պատճառով։
Սակայն Հայաստանի և Գերմանիայի միջև հարաբերությունները դրական են մնացել, ընդ որում համեմատաբար փոքր թվով հայեր են ապրում Գերմանիայում։
2015 թվականի մարտին Գերմանիայի արտաքին գործերի նախարարությունը հայտնել է Հայաստանի հետ քաղաքական, տնտեսական և մշակութային դրական հարաբերությունների առկայության մասին։ Աֆղանստանում պատերազմի ժամանակ (2001-2014) հայ զինվորները կցվել են Աֆղանստանում գերմանական զորախմբին և կատարել են Կունդուզ քաղաքում կոալիցիայի օդանավակայանի պահպանության գործառույթները։


== Տնտեսական հարաբերություններ ==
Գերմանիան Եվրոպական միությունում Հայաստանի հիմնական առևտրային գործընկերն է՝ արտահանման ընդհանուր ծավալով աշխարհում զբաղեցնելով երրորդ տեղը՝ զիջելով միայն Ռուսաստանին և Չինաստանին։ Գերմանիան հայկական արտադրանքի մեծությամբ հինգերորդ ներմուծողն է՝ Ռուսաստանից, Բուլղարիայից, Շվեյցարիայից և Վրաստանից հետո։ 2017 թվականին Հայաստանից ապրանքի արտահանումը Գերմանիա կազմել է 112 միլիոն եվրո, իսկ Գերմանիան Հայաստան է արտահանել 152 միլիոն եվրոյի ապրանք։


== Դիվանագիտական ներկայացուցչություն ==
Հայաստանը Բեռլինում դեսպանատուն ունի։
Գերմանիան ունի դեսպանատուն Երևանում և գլխավոր հյուպատոսություն՝ Գյումրիում։


== Տես նաև ==
Հայերը Գերմանիայում


== Ծանոթագրություններ ==


== Արտաքին հղումներ ==
Serge Sargsyan: Armenian-German relations have risen to a new level, Public Radio of Armenia, 22 June 2007 (archived link, 8 February 2012)
Armenian President and German Ambassadress discuss the present level of Armenian-German relations (archived link, 8 February 2012)
Мы действительно гордимся тем, что Германия – вторая страна-донор для Армении после США, PanARMENIAN.net, Хайке Ренате Пайч, 25 июня 2007 года
Լամպեդուզա

Լամպեդուզա (իտալերեն՝ Lampedusa), Իտալիային պատկանող, ոչ մեծ հրաբխային ծագում ունեցող կղզի Միջերկրական ծովում։ Սիցիլիայից 105 կմ է հեռու, իսկ Թունիսից 113 կմ։ Մակերեսը 25,48 քառակուսի կիլոմետր է, առավելագույն բարձրությունը ծովի մակերեսից 16 մետր է։ Կղզին ջրի պաշարներ չունի։ Ջրի միակ աղբյուրը անձրևաջրերն են։ Եղանակն ու բնությունը նպաստում են տուրիզմի զարգացմանը։


== Արտաքին հղումներ ==
Մուսկավեն

Մուսկավեն, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տալդի Կուրգան

Տալդիկուրգան (ղազ.՝ Талдықорған), Ղազախստանի Հանրապետության Ալմաթիի շրջանի վարչական կենտրոն։ Կազմավորվել է դեկտեմբերի 23, 1967 (նախկինում եղել է Ալմա Աթայի մարզի կազմում, 1944 թվականին առանձնացած էր նրանից, 1959 թվականին նորից վերամիավորվել է)։
BTS World Tour : Love Yourself Սեուլ

«BTS Love Yourself Tour in Seoul» (կոր. 러브 유어셀프 인 서울, ռոմաներեն՝ Leobeu Yueoselpeu in Seoul, այլ անվանում – «BTS World Tour: Love Yourself Սեուլ»), BTS հարավկորեական բոյսբենդի համերգային ֆիլմ։ Այն ցուցադրվել է 2019 թվականի հունվարի 26-ին, առաջին օրը ցուցադրվելով աշխարհի 102 երկրներում։ Նկարահանումները եղել են 2018 թվականի օգոստոսի 26-ին, խմբի երկրորդ օրվա համերգին՝ Սեուլի Օլիմպիական մարզադաշտում, միջազգային տուրի շրջանակներում։ Հիմնական դիստրիբյուտորները եղել են Fathom Events և Pathé Live:


== Նկարահանում և ցուցադրում ==
Առաջին անգամ ֆիլմը անոնս է արվել 2018 թվականի դեկտեմբերի 13-ին՝ BTS-ի պաշտոնական թվիթերյան էջում։ Նկարահանման ժամանակ օգտագործվել է 42 տեսախցիկ, պրոդյուսրները դարձել են Big Hit Entertainment-ը և CJ CGV Screen X-ը։ Ֆիմը հասանելի էր ստանդարտ 2D ֆորմատով և ScreenX-ով։
Տոմսերը դրվել են վաճառքի դեկտեմբերի 18-ից (ԱՊՀ տարածքում դեկտեմբերի 24-ից)։ Թրեյլերը ցուցադրվել է հաջորդ օրը։ Ֆիլմը ցուցադրվել է Հայաստանի տարածքում, մայրաքաղաք Երևանի` Ռիո և Դալմա մոլերի կինոթատրոններում։
Pathé Live նկարագրությամբ սա «աշխարհի ամենամեծ թողարկված ֆիլմն է», համերգային ֆիմը ցուցադրվել է աշխարհի 3800 կինոթատրոնում։ Ներկայումս ֆիլմն արդեն ցուցադրվել է աշխարհի 102 երկրների 4100 կինոթատրոններում։


== Սեթ-ցուցակ ==
Սեուլի համերգների համար խումբը օգտագործել է երկու տարբեր սեթ-ցուցակներ։

IDOL
Save Me + I'm Fine
Magic Shop
Trivia : Just Dance (Ջեյ-Հոփ)
Euphoria (Չոնգուկ)
I NEED U + RUN
Serendipity (Չիմին)
Trivia : Love (ԱռԷմ)
DNA
Boyz with Fun + Fire
Silver Spoon + Dope
Airplane Pt. 2
Singularity (Վի)
FAKE LOVE
Trivia : Seesaw (Շուգա)
Epiphany (Ջին)
The Truth Untold (վոկալիստներ)
Outro : Tear (ռեպ լայն)
MIC DropԵզրափակիչ

So What
Anpanman
Answer : Love Myself


== Ծանոթագրություններ ==
Դե-Քալբ շրջան (Ալաբամա)

Անվան այլ կիրառումների համար տե՛ս՝ Դե-Քալբ շրջան (այլ կիրառումներ)Դե-Քալբ (անգլ.՝ DeKalb County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.012 կմ² է, բնակչությունը՝ 71.109 մարդ (2010 թ. տվյալներով)։ Շրջկենտրոնն է Ֆորտ Փեյն բնակավայրը։ Կազմավորվել է 1836 թ.։


== Ծանոթագրություններ ==
Հելսինգլանդ

Հելսինգլանդ (նախկինում Գելսինգլանդ, շվեդերեն՝ Hälsingland), Շվեդիայի Նորլանդ շրջանում գտնվող պատմական նահանգ։ Տարածքի մեծ մասը պատկանում է Եվլեբորգ վարչական միավորին՝ լենին, սակայն ոչ մեծ տարածքներ մտնում են Եմտլանդի և Վեստերնորլանդի լենների մեջ։
Բնակչությունը՝ 129,221 մարդ (2012 թվականի դրությամբ)։


== Աշխարհագրություն ==
Նահանգը հարավում սահմանակցում է Եստրիքլանդի, արևմուտքում՝ Դալարնայի և Հերյեդալենի, հյուսիսում՝ Մեդելփադի հետ։ Նահանգի մակերեսը կազմում է 14 264 կմ²։
Հելսինգլանդի տարածքի մեծ մասը բլրապատ է։ Բարձունքները աստիճանաբար նվազում են հարավ-արևելքում, սակայն արևելքում գտնվող Յուսնանի հովտում առկա է տեղանքի խիստ կտրտվածություն։ Նահանգի հյուսիս-արևելքում գտնվում են Դելենյան լճերը, որոնց ծագումը կապում են երկնաքարի անկման հետ։


== Պատմություն ==
Մինչ XIV դարը Հելսինգլանդ անվանում էին Շվեդիայի բոլոր հյուսիսային շրջանները, սակայն հետագայում անվան իմաստը փոխվել է։ 1772 թվականից, երբ առաջացել է Եվլեբորգ լենը, որն ներառեց Հելսինգլանդը և Եստրիքլանդը, քաղաքը որևէ վարչական նշանակություն չունի, սակայն պահպանում է իր մշակութային և պատմական նշանակությունը։


== Անվան ծագումնաբանություն ==
Լանդսկապ Հելսինգլանդի անվանումը առաջին անգամ հիշատակել է Բրեմենի Ադամը X դարի վերջին որպես շվեդերեն՝ Hälsingland: Հելսինգլանդ անվանումը մեկնաբանվել է որպես «պարանոց» և «բնակիչներ ճանապարհի երկայնքով» բառերի համադրությամբ։ Մեծ տարածում ունի այն կարծիքը, որ այդ «պարանոցը» (գետաբերանը) Բոտնիկի ծոցն է և մարդիկ, ովքեր բնակվում էին ծոցի երկու ափերի երկայնքով։
Սնորրի Սթուրլուսոնը XII դարում պատմում է հին սկանդինավյան «Երկրային շրջան» առասպելում, երկրի մասին, որը տարածվում էր մինչև Հելսինգլանդ շվեդերեն՝ Hälsingland անունով ափերը։
Մինչև XVII դարի 90-ական թվականները նահանգի անվանումը կիրառվում էր որպես դժոխքի մեղմասություն։


== Տնտեսություն ==
Հելսինգլանդը հայտնի է իր գյուղատնտեսությամբ։


== Ծանոթագրություններ ==


== Արտաքին հղումներ ==
HälsinglandTurism (շվեդ.)
Hälsingelänkar på bergsjöportalen (շվեդ.)
Hälsinglands, Medelpads och Ångermanlands historia (շվեդ.)
Intryck Hälsingland Archived 2013-09-29 at the Wayback Machine. (շվեդ.)
Hälsingegårdar (շվեդ.)
Fotografier av hela hälsingland från 1800-talet och framåt Archived 2005-04-06 at the Wayback Machine. (շվեդ.)
Lyssna till några av Hälsinglands dialekter Archived 2006-10-20 at the Wayback Machine. (շվեդ.)
Kyrkbåtar i Hälsingland (շվեդ.)
Նիխոլաժի

Նիխոլաժի (ռուս.՝ Нихолажи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոհաննես Տականեն

Յոհաննես Տականեն (ֆիններեն՝ Johannes Takanen, դեկտեմբերի 8, 1849(1849-12-08)[…], Տորֆյանովկա (գյուղ, Վիբորգսկի շրջան), Virolahti, Kjumenskij County, Վիբորգի նահանգ, Ֆինլանդիայի մեծ իշխանություն, Ռուսական կայսրություն և Ala-Urpala - սեպտեմբերի 30, 1885(1885-09-30)[…], Հռոմ, Իտալիա), ֆինն քանդակագործ։   


== Կենսագրություն ==
Յոհաննես Տականենը ծնվել է 1849 թվականի դեկտեմբերի 8-ին, Յուլյա-Ուրպալա գյուղում, բատրակների ընտանիքում։
1865-1866 թվականներին քանդակագործություն է սովորել Հելսինկիում, Վալտեր Ռունեբերգի մոտ։ 1867 թվականից սովորել է Կոպենհագենի Գեղարվեստի ակադեմիայում՝ Գերման Վիլհելմ Բիսսենի արվեստանոցում, այնուհետև վերապատրաստվել է Բերտել Տորվալդսենի մոտ։ 1872 թվականից հետո մեկնել է Հռոմ, որտեղ ապրել է մինչև իր կյանքի վերջը։


== Ստեղծագործություններ ==
Տականենի ամենահայտնի գործերից են «Ռևեկկան ջրհորի մոտ», «Անդրոմեդա» արձանները, ինչպես նաև Վյայնյամեյնենի արձանը Մոնրեպոյի վիբորգյան պուրակում և Ալեքսանդր II-ի արձանը Հելսինկիում։

«Կանտելե նվագող Վյայնյամեյնեն»-ի (Մոնրեպո, 1873) արձանը քանդակագործը կերտել է 1873 թվականին, ցինկից։
Այն տեղափոխվել է Մոնրեպո և տեղադրվել իր սկզբնական տեղում՝ 1871 թվականին վանդալների կողմից ոչնչացված գիպսե քանդակի փոխարեն։ Երկրորդ համաշխարհային պատերազմի ժամանակ արձանը կրկին ոչնչացվել է։ «Եվրոպայում գրական հերոսի առաջին հուշարձանը» վերստեղծելու անհրաժեշտության գաղափարը 1988 թվականին արտահայտեց Դմիտրի Սերգեևիչ Լիխաչովը «Մոնրեպո» վավերագրական ֆիլմում։ Վերակառուցված քանդակը բացվել է 2007 թվականի հունիսի 2-ին։«Ալեքսանդր II-ի հուշարձանը» (Հելսինկի, 1894)Պատրաստված է Յոհաննես Տականենի կողմից քանդակագործ Վալտեր Ռունբերգի հետ միասին և գտնվում է Հելսինկիի մայր տաճարի դիմաց։ Այն բացվել է 1894 թվականին և գերիշխող դիրք է գրավում Ֆինլանդիայի մայրաքաղաքի կենտրոնում գտնվող Սենատի հրապարակում (ֆիններեն՝ Senaatintori): Ալեքսանդր II-ը պատկերված է ֆիննական գվարդիական սպայի համազգեստով, 1863 թվականին հրավիրված սեյմում։ Կայսեր ոտքերի տակ տեղակայված են Օրենքը, Աշխատանքը, Խաղաղությունը և Լուսավորությունը մարմնավորող այլաբանական պատկերները։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Կենսագրական նյութեր
Թերքիտեն

Թերքիտեն, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բոնջուքջյան

Բոնջուքջյան, հայկական ազգանուն։


== Ազգանունը կրողներ ==
Հրանտ Բոնջուքջյան (1939), գրող։


== Ծանոթագրություններ ==
Սիլվանո դ’Օրբա

Սիլվանո դ’Օրբա  (իտալերեն՝ Silvano d'Orba), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1860 մարդ (2008)։ Բնակչության խտությունը՝ 154 մարդ/կմ²։ Տարածքը կազմում է 12 կմ²։ Փոստային ինդեքս՝ 15060։ Հեռախոսային կոդ՝ 0143։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նուտացիա (ֆիզիկա)

Անվան այլ կիրառումների համար տե՛ս՝ Նուտացիա (այլ կիրառումներ)
Նուտացիա (լատ.՝ autatio - տատանում), պինդ մարմնի շարժում, տեղի է ունենում պրեցեսիայի հետ միաժամանակ և ուղեկցվում է մարմնի սեփական պտույտի առանցքով և պրեցեսիայի առանցքով կազմված անկյան (նուտացիայի անկյուն) փոփոխությամբ։ Ծանրության ուժի ազդեցությամբ շարժվող գիրոսկոպի նուտացիայի դեպքում գիրոպկոպի առանցքը կատարում է այնպիսի տատանումներ, որոնց ամպլիտուդը և պարբերությունը հակադարձ համեմատական են, իսկ հաճախականությունը՝ ուղիղ համեմատական սեփական պտտման անկյունային արագությանը։ Դիրոսկոպային համակարգի նուտացիա ասելով հասկանում են համակարգի վիճակը որոշող անկյունների այն պարբերական փոփոխությունը, որը տեղի է ունենում փոքր ամպլիտուդներով և մեծ հաճախականություններով։ Շփման հետևանքով նուտացիոն տատանումները հաճախ մարում են, որից հետո գիրոսկոպը (կամ գիրոսկոպային համակարգը) կատարում է զուտ պրեցեսիոն շարժում։ Նուտացիան աստղագիտության մեջ, Երկրի պտտման առանցքի ոչ մեծ տատանումներ։ Հայտնաբերել է Զ․ Բրադեյը 1737 թվականին։ Այս տատանումները հետևանք են հասարակածի նկատմամբ Լուսնի ու Արեգակի ունեցած դիրքի և Երկրից դրանց ունեցած հեռավորությունների փոփոխությունների, որոնք որոշ պարբերություններով, փոխում են Լուսնի ու Արեգակի ազդեցությունը Երկրի պտտման առանցքի դիրքի վրա։ Նուտացիոն ամենամեծ տատանման պարբերությունը հավասար է լուսնային հանգույցների (Լուսնի ուղեծրի և խավարածրի հատման կետեր) բոլորման պարբերությանը՝ 18,6 տարվա։ Դրա հետևանքով Երկրի առանցքի ծայրը այդ ժամանակամիջոցում գծում է 9,2 " և 6,9 " կիսառանցքներ ունեցող էլիպս։ Պրեցեսիայի և Նուտացիայի համատեղ ազդեցությամբ աշխարհի առանցքը տարածության մեջ, 26000 տարի պարբերությամբ, գծում է 23°27՝ շառավղով, գրեթե շրջանային, ալիքավոր կոնական մակերևույթ։ Նուտացիայի հետևանքով փոխվում են երկնային լուսատուների կոորդինատները։
Ակներ (Մանազկերտի գավառ)

Ակներ (այլ կիրառումներ) [1]Ակներ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Եփրատ գետի ձախ կողմում։


== Բնակչություն ==
XIX դարի վերջերին ուներ 30 տուն` կեսը հայ, կեսը` քուրդ բնակիչ։ XX դարի սկզբին ուներ 57 տուն` 422 բնակչով։


== Ծանոթագրություններ ==
Վվեդենսկոե (այլ կիրառումներ)

Վվեդենսկոե, կարող է վերաբերել՝

Վվեդենսկոե - գյուղ Ռուսաստանի Լենինգրադի մարզի Գատչինսկի շրջանի կազմում։
Վվեդենսկոե - գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Աշոտ Աղաբաբյան

Անվան այլ կիրառումների համար տե՛ս՝ Աշոտ Աղաբաբյան (այլ կիրառումներ)Աշոտ Լիպարիտի Աղաբաբյան (հունվարի 28, 1959(1959-01-28), Կողբ, Նոյեմբերյանի շրջան, Հայկական ԽՍՀ, ԽՍՀՄ), ուսուցիչ, գրող, հրապարակախոս, լրագրող։ Հարյուրավոր հրապարակախոսական հոդվածների, թղթակցությունների, լրագրողական հարցազրույցների, վեպերի հեղինակ է։ Նրա եղբայրն է նկարիչ Նիկոլ Աղաբաբյանը։


== Կենսագրություն ==
Աշոտ Լիպարիտի Աղաբաբյանը ծնվել է 1959 թ. հունվարի 28-ին Տավուշի մարզի Կողբ գյուղում։ Ծառայել է խորհրդային բանակում։ 1981 թվականին ավարտել է ԵՊՀ բանասիրական ֆակուլտետը։ 1981-1985 թվականներին աշխատել է Կողբի թիվ 1 միջնակարգ դպրոցում որպես ուսուցիչ, 1985-1987 թվականներին Նոյեմբերյանի շրջժողկրթբաժնում տեսուչ, 1987-1990 թվականներին՝ Նոյեմբերյանի շրջանային «Ծիածան» թերթում որպես բաժնի վարիչ, 1990 թվականից՝ «Հայաստանի Հանրապետություն» օրաթերթում բաժնի վարիչ, 1993 թվականից՝ գլխավոր խմբագրի տեղակալ, 1998-2001 թվականներին՝ գլխավոր խմբագիր, 2001-2002 թվականներին՝ ՀՀ Ազգային Ժողովի հասարակության հետ կապերի վարչության պետի տեղակալ, 2002-2004 թվականներին՝ Ռազմավարական և ազգային հետազոտությունների հայկական կենտրոնի հանրային կապերի վարչության պետ, 2007-2010 թվականներին՝ «Հայաստանի զրուցակից» և «Սոբեսեդնիկ» շաբաթաթերթերի գլխավոր խմբագիր, 2010 թվականից՝ իր հիմնադրած «Հայացք» օրաթերթի գլխավոր խմբագիր։ Աշոտ Աղաբաբյանին Հրաչյա Մաթևոսյանը ներկայացնում է որպես՝ «լրագրողի, հրապարակագրի, գրողի, խմբագրի տարի-աստիճաններով խորացած-բարձրացած, դեռ մանկությունից իր Կողբի բնությունն ու մարդու ներդաշնակությունն ի մեջ առած, Զիկատարի աչք-ականջը մտած, գրողի մենակությանը ձուլված անձնավորություն»։


== Ստեղծագործություններ ==
Աշոտ Աղաբաբյանի ստեղծագործությունների շարքին են դասվում հարյուրավոր հրապարակախոսական հոդվածներ, ակնարկներ, այնպիսի վեպեր, ինչպիսին են «Ռեզիդենտ»-ը (2004 թ.), «Մենակը» (2013 թ.), «Գաղութը» (2013 թ.), «Թակարդում» (2018 թ.): «Ռեզիդենտ»-ը փաստագրական վեպ է, ճանաչվել է որպես «Տարվա գիրք»`«Նոյյան տապան» հրատարակչության մոնիտորինգի արդյունքում։


=== Կարծիքներ ===


== Երկեր ==
Ռեզիդենտը, Երևան, 2004, 448 էջ։
Ռեզիդենտը, 2-րդ հրտ., Երևան, 2006, 448 էջ։
Մենակը, Երևան, 2013, 320 էջ։
Մենակը, 2-րդ հրտ., Երևան, 2014, 320 էջ։
Ռեզիդենտը, 3-րդ հրտ., Երևան, 2014, 447 էջ։
Մենակը, 3-րդ հրտ., Երևան, 2017, 320 էջ։
Ռեզիդենտը, 4-րդ հրտ., Երևան, 2017, 448 էջ։
Թակարդ, Երևան, 2018, 544 էջ։
Արտերն սպասում են հնձվորի, Երևան, 2020, 368 էջ (վաճառքի ենթակա չէ)։
Գաղտնիքների տիրակալը, Երևան, 2021, 584 էջ։
Մենակը, 4-րդ հրտ., Երևան, 2021, 352 էջ։
Ռեզիդենտը, 5-րդ հրտ., Երևան, 2021, 448 էջ։
Վերջին անգամ ենք ապրում, Երևան, 2021, 588 էջ։
Թակարդ, 2-րդ հրտ., Երևան, 2022, 568 էջ։
Գաղտնիքների տիրակալը, 2-րդ հրտ., Երևան, 2022, 590 էջ։
Գաղութ (հոդվածներ, էսսեներ, պատմվածքներ), Երևան, 2022, 380 էջ։


== Ծանոթագրություններ ==


== Աղբյուրներ ==
http://araratnews.am/ashot-aghababyani-rezidenteh-vepeh-verahratarakvel-e-parskeren/ Archived 2019-03-13 at the Wayback Machine.
https://www.aravot.am/2005/01/17/319652/
Աշոտ Աղաբաբյանի «Մենակը» վեպը
https://books.google.am/books/about/%D5%8C%D5%A5%D5%A6%D5%AB%D5%A4%D5%A5%D5%B6%D5%BF%D5%A8.html?id=FTYcAAAACAAJ&redir_esc=y
Յաբլոնևո (գյուղ, Օրոժիցյայի շրջան)

Անվան այլ կիրառումների համար տե՛ս՝ Յաբլոնևո (այլ կիրառումներ)Յաբլոնևո (ուկրաիներեն՝ Яблуневе), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Յաբլոնևո գյուղում բնակվում էր 598 մարդ։ Բնակավայրը զբաղեցնում է 2739 կմ² տարածք։ Բնակչության խտությունը կազմում էր 218,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլեբարկ Վելկի

Կլեբարկ Վելկի (գերմ.՝ Groß Kleeberg), գյուղ Լեհաստանում, որը գտնվում է Վարմինսկո Մազուրսկե վոյևոդությունում, Օլշտինի շրջանում, Պուրդայի համայնքում։ Մինչև 1954 թվականը եղել է Կլեբարկ համայնքի նստելավայրը։ 
Գյուղը տեղակայված է Կլեբարկ լճի մոտ։


== Պատմություն ==
Նախկինում Կլեբարկի տեղում եղել է պրուսների կայանավայրը։ XIV և XV դարերում բնակիչների մեծ մասը պրուսներ են եղել։


== Հուշարձանները ==
1892 թվականի ծխական եկեղեցի (պրոյ.՝ Fritz Heitmann),
հայկական խաչքար՝ նվիրված ցեղասպանության զոհերի հիշատակին,
նեոգոթիկ ոճի մատուռ։


== Պատկերասրահ ==

		
		


== Գրականություն ==
Georg Kellmann, Historia parafii Klebark Wielki, jej wiosek i okolic. Parafia p.w. Znalezienia Krzyża Świętego i Narodzenia Najświętszej Marii Panny w Klebarku Wielkim, Klebark Wielki 2007, ISBN 978-83-918968-1-5
Կլեբարկ Վելկիի պաշտոնական էջ Archived 2016-01-10 at the Wayback Machine.
Groß Kleeberg - Parafia Klebark Wielki, Hist. (je. niem. Archived 2015-11-04 at the Wayback Machine.) Archived 2015-11-04 at the Wayback Machine.
Մարանո Վիչենտինո

Մարանո Վիչենտինո (իտալերեն՝ Marano Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 8872 մարդ (2008), բնակչության խտություն՝ 739 մարդ/կմ²։ Զբաղեցնում է 12 կմ² մակերես։ Փոստային ինդեքս 36035։ Հեռախոսային կոդ՝ 0445։
Կոմունայում հատկապես հարգում են Ամենասուրբ Աստվածածնի ավետումը։ Տոնը նշվում է ամեն տարի մարտի 25-ին։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Ցղնայի մետաքսի Սարգսյանների գործարան

Ցղնայի մետաքսի Սարգսյանների գործարան, գործել է 19-րդ դարի վերջերից մինչև 1910-ական թվականները, Գողթն գավառի Ցղնա ավանում։ Գտնվել է Տամբրի թաղից դեպի հարավ։ Գործարանն ունեցել է 250-300 բանվոր, կահավորված է եղել եվրոպական մի շարք սարքերով։ Արտադրված բարձրորակ մետաքսաթելի մի մասը արտահանվել է որոշ երկրներ։ Գործարանի տերը եղել է Հմայակ Սարգսյանը։ Բացի այս գործարանից, եղել են ևս 4 տնայնագործական գործարաններ։ 1896 թվականին Նիժնի Նովգորոդ քաղաքում տեղի է ունեցել  գեղարվեստա-արտադրական ցուցահանդես, որտեղ գործարանը պարգևատրվել է արծաթյա մեդալով և դիպլոմով։ Գործարանը ունեցել է 24 մեքենա։


== Ծանոթագրություններ ==